Tupuilamehole Mabu 1 



Godote Ba:moe Hopo Konomo Dododiya: 

IDopamo tupuimi mabuni Godote alomo ba:gala 
hopo konomo ododiliya:. 

^Bd:ba tetelo ba:moe hopolo ilinahenola, eta lepala 
puliyala. Hopo konomo kulukulu beyate mulainami, 
beya hunulu hopote duya itanami. Godokono Gobo- 
gobote beya hunulu alelo patainami. ^Ba:bene Godote 
na:goiya:, "Alo, ama: na:puluhuka", baibene alote 
ba:bo puluhukuya:. "^Godote alo umiti hidoma: goiya:, 
ba:bene ebete du ba:gala alo anagiya:midalelo alo du 
ipuwane owatiyaimiduya:. ^Godote alotamo alo mahilo 
bikamiya:, dutamo du mahilo bikamiya:. Hopote duti 
ba:be du daipetuya: alote na:pa:la:minuya:. Ba:be 
ba: kapiya hegela tetela. 

®Ba:bene Godote na:goiya:, "Dito tete, ama: narpulu- 
huka, beya tulituliya anagiya:midalete netewa komate 
hiya:hiya: kopola:nama:." ^Ba:bene ba:be komote 
ba:ba ka:na puluhukuya:. Godote dito tete ododiti 
hopoeno beya ba:gala hunuino beya tulituliya anagi- 
ya:midaliya:. ^Ebete dito teta:mo alomo mahilo bikami- 
ya:. Ba:bene hopote duti ba:be du da:petuya: alote 
na:pa:la:minuya:. Ba:be ba: netewa hegela tetela. 

9Ba:bene Godote na:goiya:, "Hopoeno beya, ama: 
a:pa:hoenatote kapiya baha:mo na:nuta:. Gagale 
hopo, ama: na:puluhuka." Ba:bene ba:be komote 
ba:ba ka:na puluhukuya:. ''°Ba:bene Godote gagale 
hopotamo haka mahilo bikamiya:, ba:gala kebe beya- 
te kapiya baha:mo da:nutiya: ba:be beyatamo keha- 
ha: kolomo mahilo bikamiya:. Godote dododiya: ba:be 
komo umiti hidoma: goiya:. ''''Ba:bene Godote na:goi- 
ya:, "Ba:moe hakane hiya:hiya: hiliyonomo ilina la: 
napepehala:. Hiya:hiya: naha ilina ba:gala hemo ilina 
ba:gala kehakeha, eta hiya: eta hiya: ibino kikipo- 
nomamo na:pikula:mena:." Ba:bene ba:be komote 
ba:ba ka:na puluhukuya:. ^^Hakane hiya:hiya: hiliyo- 
nomo ilinate apepehuya:. Hiya:hiya: naha ilina ba:- 
gala hemo ilina ba:gala kehakeha, eta hiya: eta hiya: 
ibino kikiponomamo pikulihuya:. Ba:bene Godote 
ba:be komo umiti hidoma: goiya:. ''^Hopote duti ba:be 
du da:petuya: alote na:pa:la:minuya:. Ba:be ba: 
netewa-kapiya hegela tetela. 

'''*Ba:bene Godote na:goiya:, "Alomo a:la:minoeno 
"«na na:pikula:la: hegela ba:gala du iba:te hiya:hiya: 
kopola:nama:. Ba:be mabuma: ibino hiya:hiya: 
Pola:na tetete tawakalubi ba:ma ka:na biya:tulamena- 

mena: gogoeno tete ba:gala huhuino tete, hegeloeno 
tete ba:gala duino tete. ^^Ba:bi alate alomo hunulu ba 
pola:na hopo konomo ba:la:minanamena:." Ba:bene 
ba:be komote ba:ba ka:na puluhukuya:. ^^Godote 
a:la:minale ilina koko netewa ododiliya:, hegelate 
hegeloeno tete kuminama: bargala manomete duino 
tete kuminama:. Ebete atumu oloki ododiliya:. ''^Ba:be- 
ne Godote ba:bi alo alomo hunamo miya:tiya:, iba:te 
hopo konomo a:la:minanalo ''^alo ba:gala du ba anagi- 
lame hegeloeno tete ba:gala duino tete kulamenama:. 
Godote dododiya: ba:be komo umiti hidoma: goiya:. 
^^Hopote duti ba:be du da:petuya: alote na:pa:la:minu- 
ya:. Ba:be ba: netewa-netewa hegela tetela. 

20Ba:bene Godote na:goiya:, "Beya ipuwalo da:ka:- 
ka:halena hiya:hiya: hiliyonomo ilina, la: na:pikula:la:. 
Hiya:hiya: hiliyonomo holahola, la: pikuliti hununomo 
dito tetedo na:pepuilahala:la:." 2iBa:bema: kehaha: 
kolomoeno koko ilina ba:gala komo beya ipuwalo da:- 
wapata:lamena hiya:hiya: ka:ka:ka:ka: ilina hiliyo- 
nomo Godote ododiliya:. Ba:gala tita:gopi hiliyonomo 
hiya:hiya: holahola Godote ododiliya:. Godote dododi- 
ya: ba:be komo umiti hidoma: goiya:. 22Ebete ba:bi 
ilina owalubilinama: tabo goelo na:goelamiya:, "Keha- 
ha: kolomolo la: hogo hiliyonomo nulameniya:la:, ba:- 
gala holahola la: atumu hogo na:hiliyuilameniya:la:." 
23Hopote duti ba:be du da:petuya: alote na:pa:la:minu- 
ya:. Ba:be ba: netewa-netewa-kapiya hegela tetela. 

24Ba:bene Godote na:goiya:, "Hopolo da:ka:ka:hale- 
na hiya:hiya: hiliyonomo ilina, la: na:pikula:la:. Gele- 
badihole ilina ba:gala gelebadiholeha: ilina, tepamo 
wapata:lame ilina ba:gala natamo alahutiho ilina, 
ba:bi ilina hiliyonomo eta hiya: eta hiya: ibino holo- 
holonomamo na:pikula:mena:." Ba:bene ba:be komote 
ba:ba ka:na puluhukuya:. 2^Ba:bema: hopolo da:- 

ka:ka:halena hiya:hiya: hiliyonomo ilina ba: Godote 
ododiliya:. Godote dododiya: ba:be komo umiti 
hidoma: goiya:. 

26Ba:bene Godote na:goiya:, "A tawakalubi kododili- 
ya: a holoholo huiya. lba:godo helo nitanamene hiliyo- 
nomo ilina kulamenama:. Beya ipuwoeno dahadaha, 
alomo hunulu da:puilahalena holahola, hopo konomo- 
eno gelebadihole ilina ba:gala gelebadiholeha: ilina, 
tepamo wapata:lame ilina ba:gala natamo alahutiho 
ilina, ba:bi ilina hiliyonomo tawakaluba:te nulamena- 
mena:." ^^Godote tawakalubi ba:bema: ododiliya:. 
Godoko holoholo huiyanomamo tawakalubi bododiliya: 
dubu ba:gala kamena. 28Ba:bene Godote ibi hidonoma- 
mo owalubilinama: tabo goelo na:goelamiya:, "La: 
hogo hiliyonomo nulameniya:la:, ba:bene la:eno gala 

hapu eyoni guguda:te ba:moe hopo konomolo ba 
emedehona hopo namutulubima: beda:hanamena:. 
Male la: na:miya:temata beya ipuwoeno dahadaha, 
holahola, ba:gala hopolo da:wapata:lamena ilina hiliyo- 
nomo la:le kulamenama:." 

29Ba:bene Godote na:goiya:, "Numa:la:, na la:tamo 
tala:la:ha ilina, haka ipuwalo apepeho ilina, ba:gala 
noloho gao keha, ba:bi ilina hiliyonomo ikalamemata 
la:le konahanama:. ^°Ba:gala hopo konomoeno gele- 
badiholeha: ilina ba:gala holahola hiliyonomo ba:gala 
komo da:ka:ka:halena ilina, ba:bi ilina hiliyonoma- 
tamo na hido hemo ba:gala keha paha kilikili hibi ika- 
lamemo ibaite konahanama:." Ba:bene Godote da:goi- 
ya: ba:be komote ba:ba ka:na puluhukuya:. 

^''Ba:bene Godote dododiliya: ba:bi ilina hiliyonomo 
ulamete hidohidoma: goiya:. Hopote duti ba:be du 

(ja:petuya: alote na:pa:la:minuya:. Ba:be ba: sikisi 
hegela tetela. 

2 Godote alomoeno ilina ba:gala hopo konomoeno 
ilina hiliyonomo ododiliti ba:ma ka:na hawa- 
minaliya:. ^Ebete dododiliya: ba:bi oko hiliyonomo 
hawaminalete sa:ba:ni hegela tetelo hawela bami- 
tiya:. ^Godote sa:ba:ni hegela milimiholo talonama: 
goiya:, mabu ebete dododiliya: ba:bi ilina hiliyonomo 
hawaminalete ba:be hegelalo hawela bamitiya:. 
4Ba:moe ba: Godote alomoeno ilina ba:gala hopo 
konomoeno ilina hiliyonomo dododiliya: ba:be komola. 

Godote Dope Dubu Dopo Kamena Dododiliya: 

Kodawa Godote alomoeno ilina ba:gala hopo ko- 
nomoeno ilina dododiliya:, ba:ba tetelo ^ebete wegola 
poemehenola ba:gala lumagi puliyala haka aligilima:. 
Ba:be mabuma: Kodawate hopolo dododiliya: ba:bi 
kehuya la:mota:hanuya:, huiyatiya obo ibugi puliyala 
kapola:nuya:ha:. ^Ba:ba tetelo wegolate konakuiha:, 
huiyatiya hawaiti haka ipuwane ba odolo bibilate hopo 
konomo ba:bo a:la:liminakui. 

^Ba:bene Kodawa Godote dubu haka puhulamo 
ododiya:. Ebete dubu ododiti ebeno dopo ipuwamo 
ka:ka: ikame hawela dama:miduya:, dubuti ba:bo iwigi- 
luya:. 

®Ba:bene Kodawa Godote hegela da:puluhukunako 
ba:be hapuamo a:la:mina pali hopo bododiya: lda:ne 
hopolo. Ba:bene ebete dododiya: dubu ba:be pali 
ipuwamo ihatiya:. ^Ba:bolo Kodawa Godote hakane 
dapepehona gao keha hiliyonomo apilamiya:, tawaka- 
luba:te ulamete hidoma: ga:lalo konahanama:. 
Ba:bene ka:ka: dikalamena keha ba:gala hido-kuba 
iya:tawaha dikalamena keha, ba:bi keha netewate pali 
tuli tamelo la:mota:nama:. 

^^Tuliti lda:ne hopone nihitiguya: Godote dododiya: 
ba:be pali ka:la:liminama:. Ba:be tuliti lda:ne hopone 
ba pinihitiga komo netewa-netewa tuli ba:bo neme- 
la:midahaliya:. '•^Dopo tulino mahilo Pisonola. Ba:be 
tuliti ba pinihitiga Abila hopo konomo ba:bo panamo- 
degahanatuya:. Ba:be hopolo golodo ilina nitanuya:, 
^^barbe golodo hidonomola. Ba:gala komo hidohido 
nakola ba:gala hido nibo ilina huiya kokonomo ba:bo- 
lo na:pola:nuya:. ^^Eta tulino mahilo Gihonola. Ebete 
ba pinihitiga Kusa hopo ba:bo panamodegahanatuya:. 
^^Eta tulino mahilo Taigilisila. Asiliya hopodo ba:bete 
tuya: hegelate da:puluhukunako ba:be hapulu. Eta 
tulino mahilo Yupala:isila. 

^^Baibene Kodawa Godote dubu lda:ne pali ipuwa- 
mo ihatiya:, ebete umidawama: ba eda:na haka kaligi- 
linama:. ''^Baibene Kodawa Godote dubu ba tutumuti 

pg.goemiya:, "Ba:moe pali kehoeno ilina hiliyonomo 
ama: ha:kiya amia:no ubilo na:nahanakuya:. ''^Huiya- 
tiya kapiya kehoeno gao akanala:. Ba:be keha ba: 
hido-kuba iya:tawaha ikalame kehala. Ba:bema: ama: 
da:namena: ba:ba tetenomolo kohoema:na:ta." 

'«8Ba:bene Kodawa Godote na:goiya:, "Wadiyaha: 
dubuti ha:kiya emedena. Male ebe owalubi modobo- 
dawa kododima:nemo." ^^'^^ Kodawa Godote hopolo 
da:ka:ka:halena ilina hiliyonomo ba:gala holahola 
hiliyonomo hakamo ododiliya:. Ba:bene ebete ibi na:- 
magaheliya: dubutamo ebete mahilo kikalameholema:. 
Ba:bene dubuti hopolo da:ka:ka:halena ilina ba:gala 
holahola, ba:bi hiliyonomatamo mahilo ba:bo ikalame- 
holiya:, ba:bema: iba:te ba:bi mahilago emedeho- 
nama:. Huiyatiya Godote ibi ipuwalo dubu owalubi 
modobodawa kumiya:ha:. 

2^Ba:bema: Kodawa Godote dubutamo ko u nomo 
bikamiya:. Ebete ba watita, Godote dubuino ala goha 
kapiya lawete tama gala dito kihatemiya:. 22Ba:bene 
Kodawa Godote ba:be dubugodone ala goha da:lawi- 
ya:, ba:be gohamo kamena ododiti dubutamo 
na:magahiya:. ^^Dubuti ba:be kamena umiti na:goiya:, 
"Ba:moe ba: na holoholola. Ka:lo tetenomolo ebete 
naeno gohane ba:gala katenene hawakalaka. Ebeno 
mahilo kamenama: koka:mima:nemo mabu dubu- 
godone uluhukuta:ka." 2'^Ba:be mabuni dubuti ebeno 
menoko nabiwi miya:palete ebeno kamenago kapiya- 
nfia: keda:ma:ne. 

^^Ba:ba tetelo dubu ba:gala kamena iba:te kikipuiya 
emedenama: huiyatiya ba:be mabuma: iba:te hilopo- 
ago kemedenamiha:. 



IIL 

Dopo Tawakaluba:te Godokono Tutumu 
Dadikanaliya: 

3Kodawa Godote dododiliya: ba:bi ilina hiliyonomo 
ipuwalo kaluti ko ha:da amihoho muludawa- 
nomoma: edainami. Ba:bene kaluti kamena nalate- 
diya:, "Hibila:ka:, la: Godote ka:kiyalamitiya:la 
ba:moe pali ipuwoeno gao keha a:kanahamata?" 

^Kamenate kaluino tabo ba huiya na:goiya:, 'Talona- 
henola, a hiliyonomo kehoeno gao ba:nahanakoma:. 
^Huiyatiya Godote a na:kiyaa:miya:, 'La: pali tuli- 
nomolo da:la:na, kapiya gao kehalo gao tapa:midate 
akanala:. La:le dologima koha:lama:nemata.' " 

"^Huiyatiya kaluti kamenatamo na:goiya:, "Haidala, 
la: a:kaha:lamata. ^Mabu Godote iya:tawala laile 
ba:be ilina da:nahama, ba:ba tetenomolo la:eno baidi- 
ti ka:la:minahalema:na:. La:le Godokomo ba eda:ha 
hido ba:gala kuba komo kiya:tawama:nemata." 

^Ba:bene kamenate ba:be keha umiti hidonomoma: 
goiya:. Ebete ubi ihatelo nemalagidoluya:, "Gao hido- 

lba:te anahu paha bakoholameholiya: 

nomola, nama: wadiyala. Gao da:namo na mulunomo- 
ma: keda:ma:nemo." Ba:bema: ebe gao tapiti ba:bo 
nahuya:, ba:gala ebete komo gao ebeno awitamo ika- 
mete ebe atumu ba:bo nahuya:. 

^Ba:ba tetenomolo ibi netewapa:te hido ba:gala 
kuba iya:tawa komo lawete, ba:ma ka:na ibino 
kikipuiya emede komo ba:bo iya:tawuya:. Ba:bema: 
iba:te anahu kehoeno* paha akoholameholete ba:bo 
pupuliya: ibino ape mula:lenoma:. 

^Ba:bene Kodawa Godote gapogapolo pali ipuwalo 
da:pepata:niya: dubuti ebeno kamenago ba:bo uliti- 
niya:. Ba:bene ibi Kodawa Godoko umima: toletoleho- 
nate keha ipuwamo ba:bo awalelahaniya:. ^Huiyatiya 
Kodawate dubu ba ka:mina na:goeniya:, "Ama: 
keka:?" 

''°Dubuti na:goeniya:, "Na pali ipuwalo amia:no 
komo uliti ba:bema: alahula:mo. Mabu na kikipuiyala 
ba:be mabuma: awalelamo." 



Tawakaluba:te anahu kehoeno mahilo Gogodala tabamo 
salibisama: ka:minaka. 



12_ 



Tupuilamehole Mabu 3 



^^Godote ebe nalatedamiya:, "Ama: kikipuiya emede- 
ma: pote ka:kiyametaka? Ama: nale talona dihatiya:- 
mo ba:be gao a:ka:nawaka?" 

^^Dubuti tabo ba huiyana na:goeniya:, "Ama:le na- 
tamo dikanamiya: ba:be kamenate gao natamo ika- 
namete, ba:bema: na a:nakamo." 

''^Ba:bene Kodawa Godote kamena nalateda:niya:, 
"Ba:moe ama:le dododa:ka ba:be komo keba ka:na- 
la:ka:?" 

Kamenate tabo ba huiyana na:goeniya:, "Na kaluti 
ha:da damihonama:ka barbema: nakamo." 

Godote Ibino Kubama: Huiya Dihateniya: 

^'^Ba:bene Kodawa Godote kalutamo na:goeniya:, 
"Mabu ama: ba:moe komo bododa:kata, da:ka:ka:hale- 
na ilina hiliyonomo ipuwalo nale ama: kapiyatamo 
ba:moe kuba huiya bikamemata. Ama: tepamo ba:- 
pata:namena:ta emedena tetelo. Ba:bene hegela 
hiliyonomolo haka puhulu nala:go ba pata: amia:no 
hoe teta:mo ba:bo kunuluhukuma:na:ta. ""^Na ama:- 
tamo alaholoho komo ba:ma ka:na ihatemo. Ama: ba:- 
gala kamena balaholohonakomata, ba:gala amia:no 
eyoni gugudi kamenoeno eyoni guguda:go balaholoho- 
nakomena:. Ama:le ibino nato upu kaliwatahalelame- 
ma:na:ta, huiyatiya iba:te amia:no wato kanagalimiho- 
ma:na:." * 

''®Ba:bene Godote kamenatamo na:goeniya:, 
"Ama:le gudu dalahiminakomena: ba:ba tetelo nale 



* Galane tetelo Ibikono eyoni gugudi ipuwane Ya:suti 
a:pehawakaluya:. Ebete tawakalubino kubama: hoete 
ka:ka:mo gala da:kamahiguya:, ba:ba tetelo ebete 
Sa:itanakono wato kikipo lawenomo a:lawiya:. 

srr\\B'MO temeteme konomamo ba:koiminakomo. Ba:- 
gala amia:no ubi amia:no awitamo bitananakomene, 
huiyatiya ebete ama: namutudawama: beda:namene." 

i7Ba:bene Godote dubutamo na:goeniya:, "Mabu 
ama: amia:no kamenoeno tabo uliti nale talona dihati- 
ya:mo ba:be gao a:nakata, nale amia:no kuba huiya 
ba:ma ka:na ikamemata. Nale hakatamo kogoema:ne- 
mo amia:no kuba huiya mabuma:. Ba:bema: amia:no 
emedena tetelo menemene oko bowatihonakomena:ta 
naha ilina modobolo konahanama:. ''^Olagopi tupinate 
ba:gala kuba hemate hakane ba:pikulihonakomena: 
pali ilina kokubahilamema:. Huiyatiya atu tetelo haka- 
lo dapepehona ba:bi naha ilina ama:le temetema:go 
oholete ba:bo ba:nahanakomena:ta. ''^Ama: kolohago 
oko bowatinakomena:ta pali ilinate hidamo kapepeho- 
ma:. Ama: ba:ba ka:na ba emedena, ama:le kebene 
ka:hawakaluya:la ba:be haka ipuwamo gala kakopega- 
ma:na:ta. Ama: ba: haka puhululata ba:bene haka 
puhuluma: kakeda:ma:na:ta." 

Olagopi tupina baigala kuba hemo 



^°A:da:mete ebeno kamenoeno mahilo Ibima: 
ka:miya: mabu ebete tawakalubi hiliyonomoeno 
menokola. ^^Baibene Kodawa Godote sipi-goegoeno 
tamamo apeno ilina ododililamete A:da:meko ebeno 
kamenago ba:bo pupulilamiya:. 

Godote A:da:iTieko Ibiko Pali Ipuwane Doelamiya: 

22Ba:bene Kodawa Godote nargoiya:, "Tawakaluba:- 
te a keba ka:nala:ka: ba:ba ka:na ba emedena hido 
ba:gala kuba komo niya:tawahana. Huiyatiya iba:te 
ibino kokotamo ka:ka: gola gao martamidahalete 
damahamena:, ba:bene iba:te wiboha: ka:ka: kolawe- 
ma:na:. Ba:moe komote uluhuku wadiyaha:." ^^Baibe- 
ma: Kodawa Godote A:da:meko lda:ne pali ipuwane 
gobogobamo ba:bo oemiya:. Ebete A:da:meko kebe 
hakamo kododiya: bd:be atu haka kaligilinama: ba:bo 
oemiya:. ^^Baibene pali tama:mo hegelate da:pulu- 
hukunako ba:be hapuamo Godote ebeno nopopi 
patamagopi boelamiya: ka:ka: keha kolawamenama:. 

Ba:gal3 ebete kiyokiyo gili koe powagoeno ba:bamo 
ihatiya:, ba:be giliti hapuamo kato hapuamo kato 
ba:ba ka:na ewagelenami eta lumagiti ka:ka: gao 
keha tama:mo to wadiyaha:. 

